Προσθήκη σε ισχύουσα άδεια οδήγησης κατηγορίας Β του κωδικού 96
Αίτηση για προσθήκη σε ισχύουσα άδεια οδήγησης κατηγορίας Β του κωδικού 96
Η σχετική αίτηση με τα απαιτούμενα δικαιολογητικά υποβάλλεται στο ΚΕΠ ή στην οικεία Περιφερειακή Διεύθυνση Μεταφορών και Επικοινωνιών. Σε περίπτωση μη ισχύουσας άδειας οδήγησης απαιτείται και αίτημα για ανανέωσή της.
Κατάθεση από τον αιτούντα (δια ζώσης ή ταχυδρομικά)
Ο αιτών να έχει τη συνήθη διαμονή στην Ελλάδα ή ότι έχει ιδιότητα σπουδαστή ή μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών.
Ο αιτών να έχει την κατοικία του στην περιοχή της οικείας Υπηρεσίας Μεταφορών και Επικοινωνιών της Περιφερειακής Ενότητας, στην οποία κατατίθεται η αίτηση.
Ότι δεν είναι κάτοχος άλλης άδειας οδήγησης ελληνικής ή κράτους-μέλους της Ε.Ε. και δεν του έχει αφαιρεθεί από οποιαδήποτε αρχή, εκτός αυτής που αιτείται την προσθήκη.
Αφορά αυτοκίνητα με μέγιστη επιτρεπόμενη μάζα μέχρι 3.500 kg και σχεδιασμένα και κατασκευασμένα για τη μεταφορά μέχρι οκτώ (8) επιβατών, εκτός από τον οδηγό. Τα αυτοκίνητα της κατηγορίας αυτής επιτρέπεται να συνδυάζονται με ρυμουλκούμενο, του οποίου η μέγιστη επιτρεπόμενη μάζα δεν υπερβαίνει τα 750 kg. Με την επιφύλαξη των διατάξεων των κανόνων έγκρισης τύπου, τα αυτοκίνητα της κατηγορίας αυτής μπορούν να συνδυάζονται με οποιοδήποτε ρυμουλκούμενο, με μέγιστη επιτρεπόμενη μάζα που υπερβαίνει τα 750 kg και υπό τον όρο ότι η μέγιστη επιτρεπόμενη μάζα του συνδυασμού αυτού δεν υπερβαίνει τα 4.250 kg. Στην περίπτωση όμως που ο συνδυασμός αυτός υπερβαίνει τα 3.500 kg, απαιτείται, η οδήγησή του να γίνεται μόνον μετά από ολοκλήρωση σχετικής εκπαίδευσης.
Η διαδικασία αφορά στην προσθήκη στο έντυπο της ισχύουσας άδειας οδήγησης κατηγορίας Β του εκάστοτε κατόχου, του κοινοτικού κωδικού αριθμού 96.
Φωτοαντίγραφο αστυνομικής ταυτότητας ή ισχύοντος ελληνικού διαβατηρίου
Μία (1) πρόσφατη φωτογραφία τύπου διαβατηρίου
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Βεβαίωση της Σχολής Οδηγών ή και του ΚΕ.Θ.Ε.Υ.Ο.
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Φωτοαντίγραφο ισχύοντος δημοσίου εγγράφου βάσει των οικείων διατάξεων, εφόσον ο ενδιαφερόμενος δεν είναι Έλληνας υπήκοος, το οποίο πιστοποιεί τη συνήθη διαμονή του στην Ελλάδα.
Πρωτότυπη βεβαίωση της σχολής ή του σχολείου, που βεβαιώνει τη φοιτητική/ σπουδαστική ή μαθητική ιδιότητα.
Αποδεικτικό καταβολής του προβλεπόμενου ποσού για την εκτύπωση του εντύπου της άδειας οδήγησης/ Απόδειξη πληρωμής/Εκτύπωση eπαράβολο 30€ (Του εντύπου που χαρακτηρίζεται «για χρήση στο φορέα») με κωδ 28.
Εάν ο ενδιαφερόμενος έχει την ιθαγένεια άλλου κράτους – μέλους της Ε.Ε. υποβάλλει φωτοαντίγραφο ταυτότητας ή διαβατηρίου, ενώ για υπήκοο τρίτης χώρας απαιτείται φωτοαντίγραφο διαβατηρίου ή άλλου εγγράφου, βάσει του οποίου επιτρέπεται η είσοδός του στην χώρα μας ή εγγράφου που έχει εκδώσει αρμόδια ελληνική αρχή. Από τα έγγραφα αυτά πρέπει να προκύπτει η ταυτότητα του προσώπου και η ηλικία του.
Αφορά στις πραγματοποιηθείσες ώρες θεωρητικής, τουλάχιστον μία (1) ώρα, και πρακτικής εκπαίδευσης, τουλάχιστον έξι (6) ώρες. Η βεβαίωση αυτή υπογράφεται και σφραγίζεται από τον Διευθυντή Σπουδών του ΚΕ.Θ.Ε.Υ.Ο. για τη θεωρητική εκπαίδευση και από τον ιδιοκτήτη ή το νόμιμο εκπρόσωπο της Σχολής Οδηγών για την πρακτική εκπαίδευση. Στη βεβαίωση αναγράφεται αναλυτική κατάσταση της θεωρητικής και πρακτικής εκπαίδευσης για το σύνολο μαθημάτων ως εξής: i) Η ημερομηνία και ώρα ή ώρες συνεχόμενης εκπαίδευσης, ii) Το ονοματεπώνυμο του εκπαιδευτή και η σχέση εργασίας του με τη Σχολή Οδηγών ή και το ΚΕ.Θ.Ε.Υ.Ο. iii) Το σύνολο των θεωρητικών και πρακτικών μαθημάτων. iv) Αριθμός κυκλοφορίας του εκπαιδευτικού οχήματος κατηγορίας ΒΕ.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Με την οποία δηλώνει: • Ότι έχει τη συνήθη διαμονή στην Ελλάδα ή ότι έχει την ιδιότητα του σπουδαστή ή του μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών. • Τα πλήρη στοιχεία της διεύθυνσης κατοικίας του. • Τον Αριθμό Φορολογικού Μητρώου (ΑΦΜ), • Ότι δεν είναι κάτοχος άλλης άδειας οδήγησης ελληνικής ή κράτους-μέλους της Ε.Ε. και δεν του έχει αφαιρεθεί από οποιαδήποτε αρχή, εκτός αυτής που αιτείται την προσθήκη. • Ότι επιθυμεί την αναγραφή της Ομάδας Αίματός του στο έντυπο της άδειας οδήγησης και συγκατατίθεται στην τήρησή της στο Αρχείο Αδειών Οδήγησης του Υπουργείου Υποδομών και Μεταφορών και η οποία καταχωρείται στη Σελίδα 2, ως σημείο 14α, του εντύπου της Άδειας Οδήγησης. • Τον αριθμό της κατεχόμενης άδειας οδήγησης και της τυχούσας κατεχόμενης παλαιού τύπου ελληνικής άδειας οδήγησης Μοτοσικλέτας. • Τον κωδικό παραβόλου (20ψήφιος) του e-παραβόλου
Όπως: Άδεια διαμονής των περιπτώσεων του άρθρου 9 του ν. 5038/2023 (Α’ 81)«Κώδικας Μετανάστευσης». - Βεβαίωση υποβολής δικαιολογητικών χορήγησης ή ανανέωσης άδειας διαμονής. - Άδεια ή τίτλος διαμονής, σε ισχύ, που εκδίδεται από αρμόδια Αστυνομική Αρχή. - Δελτίο Ταυτότητας Εθιμοτυπίας, το οποίο (σύμφωνα και με τα αναγραφόμενα στο έντυπό του) επέχει θέση άδειας παραμονής. - Ειδικό Δελτίο Ταυτότητας Ομογενούς. Το ως άνω έγγραφο, εξαιρουμένων των περιπτώσεων άδειας διαμονής προς εξυπηρέτηση του δημοσίου συμφέροντος (τύπου «Ι.1», χορηγούμενης σύμφωνα με τα οριζόμενα στην παρ. 1 του άρθρου 163 του ν. 5038/2023) και άδειας διαμονής για απασχόληση κατόπιν μετάκλησης (τύπου «Ε.4», χορηγούμενης σύμφωνα με τα οριζόμενα στο άρθρο 61 του ν. 5038/2023), απαιτείται να έχει εκδοθεί εκατό ογδόντα πέντε (185) τουλάχιστον ημέρες πριν την ημέρα υποβολής της αίτησης στην Υπηρεσία Μεταφορών και Επικοινωνιών. Είναι αποδεκτή η υποβολή με την αίτηση του ως άνω εγγράφου και πριν τη συμπλήρωση του χρονικού διαστήματος των 185 ημερών από την έκδοσή του. Στην περίπτωση αυτή, για την εκπλήρωση της απαίτησης περί πιστοποίησης της συνήθους διαμονής του ενδιαφερομένου στην Ελλάδα υποβάλλονται, πέραν του εγγράφου αυτού, τουλάχιστον δύο (2) πρόσθετα αποδεικτικά στοιχεία που να αφορούν το υπόψη κρίσιμο χρονικό διάστημα. Ενδεικτικά, δύναται να υποβάλλονται δύο (2) εκ των εξής: - Δήλωση φορολογίας εισοδήματος (έντυπο E1) για το φορολογικό έτος που προηγείται ή που ταυτίζεται με αυτό της ημερομηνίας υποβολής. - Συμφωνητικό σε ισχύ μίσθωσης κατοικίας, εξαχθέν από την ενότητα «Δηλώσεις μίσθωσης ακινήτων» της Ψηφιακής Πύλης της Ανεξάρτητης Αρχής Δημοσίων Εσόδων (myAADE), στο όνομα του αιτούντα ή μέλους της οικογένειάς του. - Έγγραφο που πιστοποιεί την κοινωνική ασφάλιση του ενδιαφερομένου. - Αποδεικτικό λήψης εκπαίδευσης των τέκνων. - Έντυπο αναγγελίας πρόσληψης, ως εξάγεται από την ψηφιακή πλατφόρμα ΕΡΓΑΝΗ (myErgani.gov.gr), που να πιστοποιεί την απασχόληση του ενδιαφερομένου. - Λογαριασμός ενέργειας ή τηλεφωνίας ή ύδρευσης.
Αν η/ο ενδιαφερόμενη/ός αλλοδαπή/ός υπήκοος την ημέρα κατάθεσης της αίτησης και των δικαιολογητικών έχει την ιδιότητα της/του φοιτήτριας/ φοιτητή, σπουδάστριας/σπουδαστή ή της/του μαθήτριας/μαθητή στην Ελλάδα, καθώς και επί έξι (6) τουλάχιστον μήνες πριν, τότε απαιτείται η κατάθεση της πρωτότυπης βεβαίωσης της σχολής ή του σχολείου, που βεβαιώνει τη φοιτητική/ σπουδαστική ή μαθητική ιδιότητα.
Η αίτηση εκτύπωσης άδειας οδήγησης υπογράφεται μόνο από την/τον κάτοχο της άδειας οδήγησης και όχι από εξουσιοδοτημένη/ο από την/τον κάτοχο πρόσωπο. Σύμφωνα με το υπόδειγμα στο Παράρτημα της κ.υ.α.18623/2372/2008(Β’1697).
Δεν απαιτείται η υποβολή του αποδεικτικού αυτού εφόσον αναγράφεται στην αίτηση ο κωδικός παραβόλου (20ψήφιος) του e-παραβόλου.
Ο κωδικός 96 αφορά οχήματα της κατηγορίας B συνδυασμένα με ρυμουλκούμενο μέγιστης επιτρεπόμενης μάζας άνω των 750 kg, εφόσον η μέγιστη επιτρεπόμενη μάζα του συνδυασμού υπερβαίνει τα 3.500 kg, αλλά όχι τα 4.250 kg. - Σε περίπτωση που στην περιοχή αρμοδιότητας της Υπηρεσίας Μεταφορών και Επικοινωνιών όπου υποβάλλεται η αίτηση, δεν υπάρχει Σχολή Οδηγών που να έχει στην κατοχή της εκπαιδευτικό όχημα κατηγορίας ΒΕ, τότε, υπό την επιφύλαξη των οριζομένων στην περ. α της παρ. 11 του άρθρου 20 της παρούσας, η πρακτική εκπαίδευση και η έκδοση της ανωτέρω Βεβαίωσης υλοποιείται από Σχολή Οδηγών με έδρα σε άλλη Υπηρεσία Μεταφορών και Επικοινωνιών της ίδιας Π.Ε. που διαθέτει εκπαιδευτικό όχημα κατηγορίας ΒΕ. - Σε περίπτωση που στην ίδια Π.Ε. δεν υφίσταται Σχολή Οδηγών που να έχει στην κατοχή της εκπαιδευτικό όχημα κατηγορίας ΒΕ, η πρακτική εκπαίδευση και η έκδοση της Βεβαίωσης υλοποιείται από Σχολή Οδηγών με έδρα σε Υπηρεσία Μεταφορών και Επικοινωνιών επιλογής του ενδιαφερομένου, άλλης Π.Ε. ή άλλης Περιφέρειας.
Για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων).
Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011, όπως ισχύει.
Ανάθεση στη Διεύθυνση Διαβατηρίων του Αρχηγείου της Ελληνικής Αστυνομίας της εκτύπωσης των αδειών οδήγησης που εκδίδονται από τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων της χώρας.
Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων.
Εθνικό Σύστημα Ηλεκτρονικών Δημοσίων Συμβάσεων και άλλες διατάξεις.
Ίδρυση λειτουργία και εκμετάλλευση αεροδρομίων επί υδάτινων επιφανειών, ρυθμίσεις μεταφορών και άλλες διατάξεις. Ρυθμίσεις για την προσωρινή άδεια οδήγησης.
Όροι και διαδικασίες είσπραξης-επιστροφής για την εφαρμογή ηλεκτρονικού παράβολου, όπως ισχύει.
Τροποποίηση της οικ. 47563/4181/6-8-2014 (Β 2254) (https://www.et.gr/api/DownloadFeksApi/?fek_pdf=20140202254) απόφασης των Υπουργών Διοικητικής Μεταρρύθμισης και Ηλεκτρονικής Διακυβέρνησης και Υποδομών, Μεταφορών και Δικτύων με θέμα «Καθορισμός διοικητικών διαδικασιών και των αντίστοιχων εντύπων τους, που διεκπεραιώνονται και μέσω των Κέντρων Εξυπηρέτησης Πολιτών (ΚΕΠ)».
Κύρωση Κώδικα εμμέσων φόρων επί των συναλλαγών του πεδίου εφαρμογής του Κώδικα Φορολογικής Διαδικασίας, καθώς και λοιπών εμμέσων φόρων.
Μέτρα κατά της εισφοροδιαφυγής, διασφάλιση εσόδων Ι.Κ.Α. και άλλα θέματα.
Καθορισμός των αρμοδίων οργάνων για τη χορήγηση της προσωρινής άδειας οδήγησης των άρθρων 42 έως 47 του ν. 4663/2020 (Α’ 30), των προδιαγραφών του εντύπου, των αναγραφόμενων στο έντυπο πληροφοριών και της διαδικασίας χορήγησης.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο/Η υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά για την προσθήκη σε ισχύουσα άδεια οδήγησης κατηγορίας Β του κωδικού 96
Ο υπάλληλος του Κέντρου Εξυπηρέτησης Πολιτών (ΚΕΠ) παραλαμβάνει την αίτηση- υπεύθυνη δήλωση και τα δικαιολογητικά. Γίνεται ένας πρώτος έλεγχος των δικαιολογητικών και δίνει στον πολίτη μια βεβαίωση υποβολής αιτήματος.
Ο/Η υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας ελέγχει την πληρότητα και την ορθότητα των δικαιολογητικών.
Ο/Η υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας πρωτοκολλεί την αίτηση.
Ο/Η υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας δίνει στον/η ενδιαφερόμενο/η μια Βεβαίωσης Υποβολής Αιτήματος.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας χορηγεί στον ενδιαφερόμενο προσωρινή άδεια οδήγησης.
Γίνεται ηλεκτρονική καταχώρηση στο Μητρώο Αδειών Οδήγησης.
Αποστέλλεται από την Υπηρεσία Μεταφορών και Επικοινωνιών της Π.Ε. στη Διεύθυνση Διαβατηρίων της Ελληνικής Αστυνομίας, η πληροφορία σε ηλεκτρονική μορφή, καθώς και η αίτηση εκτύπωσης, με τη φωτογραφία και την υπογραφή του ενδιαφερόμενου.
Ο ενδιαφερόμενος παραλαμβάνει αυτοπροσώπως την άδεια οδήγησης, από τη Διεύθυνση Μεταφορών και Επικοινωνιών ή από το ΚΕΠ στο οποίο έχει υποβληθεί η σχετική αίτηση. Η άδεια οδήγησης παραδίδεται, με υπογραφή, στον κάτοχό της, ο οποίος πρέπει να είναι εφοδιασμένος με το δελτίο της αστυνομικής του ταυτότητας ή με το ισχύον διαβατήριό του, καθώς και σε πρόσωπο εφοδιασμένο με οποιοδήποτε νομιμοποιητικό έγγραφο όπως, εξουσιοδότηση θεωρημένη νόμιμα για το γνήσιο της υπογραφής ή πληρεξούσιο. Επίσης, παραδίδει την έγχαρτη προσωρινή άδεια.
Ο φάκελος αποστέλλεται στη οικεία Διεύθυνση Μεταφορών και Επικοινωνιών για περαιτέρω έλεγχο και ενέργειες.
Σε περίπτωση που εντοπιστούν ελλείψεις, ενημερώνεται ο/η ενδιαφερόμενος/η για την ανάγκη προσκόμισης συμπληρωματικών στοιχείων.
Ο χρόνος διεκπεραίωσης είναι ενδεικτικός και εξαρτάται από το φόρτο εργασίας της εκάστοτε Υπηρεσίας Μεταφορών και Επικοινωνιών της Περιφερειακής Ενότητας.
Η κατεχόμενη άδεια οδήγησης παραδίδεται υποχρεωτικά εφόσον εμπεριέχει μία (1) τουλάχιστον κατηγορία σε ισχύ.
Παραλαβή αίτησης και δικαιολογητικώναπό την Υπηρεσία Μεταφορών και Επικοινωνιών
Παραλαβή αίτησης και δικαιολογητικών από τα ΚΕΠ
ΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ - ΝΟΜΟΘΕΣΙΑ - ΑΔΕΙΕΣ ΟΔΗΓΗΣΗΣ